หุ้นปิดตลาดบวกเพิ่ม 2.52 จุด
ดาวน์โจนส์ชี้นำหุ้นไทย ส่งผลให้ดัชนีหลักทรัพย์ไทยวันนี้บวกเพิ่มขึ้นเล็กน้อย&nbsp;2.52 จุด
10 ก.พ. 2553

ดาวน์โจนส์ชี้นำหุ้นไทย ส่งผลให้ดัชนีหลักทรัพย์ไทยวันนี้บวกเพิ่มขึ้นเล็กน้อย 2.52 จุด 
ดัชนีตลาดหลักทรัพย์ไทยประจำวันที่ 10 กุมภาพันธ์ 2553 ปิดตลาดที่ระดับ 688.41 จุด เพิ่มขึ้น 2.52 จุด หรือ +0.37% มูลค่าการซื้อขาย 11,555.96 ล้านบาท โดยดัชนีปรับขึ้นแตะระดับสูงสุดของวันที่ 692.49 จุด และลดลงต่ำสุด 687.18 จุด ทั้งนี้ การปรับตัวขึ้นดังกล่าวเป็นไปตามดัชนีต่างประเทศโดยเฉพาะดัชนีดาวน์โจนส์และดัชนียุโรปที่ปรับตัวเพิ่มขึ้น
แนวโน้มวันพรุ่งนี้นายอดิศักดิ์ คำมูล หัวหน้าส่วนวิจัยเศรษฐกิจและกลยุทธ์บล.เคจีไอ(ประเทศไทย)วิเคราะห์ว่า มีนัยสำคัญเป็นอย่างมาก โดยให้ติดตามดัชนีดาวน์โจนส์ในสหรัฐ หากสามารถฝ่าแนวต้านที่ 10,000 จุดไปได้ เชื่อว่าจะเกิดการเก็งกำไรระยะสั้น ซึ่งจะส่งผลดีต่อหุ้นภูมิภาคเอเชียและหุ้นไทย
ทั้งนี้หากดาวน์โจนส์ขึ้นไปเกิน 10,000 จุดจะทำให้ดัชนีหุ้นไทยปรับตัวขึ้นไปถึงแนวต้านที่สำคัญที่ 693-695 จุดได้แต่หากดัชนีดาวน์โจนส์ปรับตัวต่ำกว่า 10,000 จุดแสดงว่านักลงทุนยังคงกังวลกับการฟื้นตัวของเศรษฐกิจโลกอันเกิดจากปัญหาหนี้ในยุโรปบางประเทศ ดัชนีหุ้นไทยจะลดลงสูงแนวรับสำคัญที่ 680 จุด
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
PTTEP  ปิดที่  131.50   บาท   เพิ่มขึ้น    1.50  บาท   (+1.15%) มูลค่าซื้อขาย  841.11 ล้านบาท
PTT     ปิดที่   216.00   บาท   เพิ่มขึ้น    2.00  บาท   (+0.93%) มูลค่าซื้อขาย  825.01 ล้านบาท
BANPU  ปิดที่  534.00   บาท   ลดลง     4.00  บาท   (- 0.74%) มูลค่าซื้อขาย   811.38 ล้านบาท
PTTCH  ปิดที่    75.00   บาท   ลดลง     0.25  บาท   (-0.33%) มูลค่าซื้อขาย    530.97 ล้านบาท
UNIQ    ปิดที่     6.95   บาท       ไม่เปลี่ยนแปลง       (+0.00%) มูลค่าซื้อขาย   492.66 ล้านบาท